На основу Закона о буџетском систему (Сл. гласник РС бр. 54/2009,....149/2020, 118/2021 и 92/2023), члана 63. став 1. тачка 4 Закона о високом образовању (Сл. гласник РС бр. 88/2017,....67/2019 и 6/2020 – др. Закони, 11/2021 - аутентично тумачење, 67/2021 – др. Закон и 76/2023), потписаног документа о изменама и допунама Буџета 1 и Буџета 2 између представника Центра Конфучије и Филозофског факултета у Нишу, члана 83. Статута, Наставно-научно веће Филозофског факултета Универзитета у Нишу, на седници одржаној дана 16. септембра 2024. године, донело је

**Предлог О Д Л У К Е**

**О изменама и допунама Финансијској плана Филозофског факултета**

**Универзитета у Нишу за 2024. годину**

I

***Усвајају се*** измене и допуне Финансијског плана Филозофског факултета Универзитета у Нишу за 2024. годину.

Измене и допуне Финансијског плана саставни су део ове Одлуке.

II

**1.** Измене и допуне Финансијског плана из члана I ове Одлуке у складу су са изменама и допунама Буџета 1 и Буџета 2 које су потписане између представника Центра Конфучије испред Филозофског факултета Универзитета у Нишу и представника Института Конфучије испред Универзитета Јиангсу Републике Кине, а на основу Memorandum of Understanding on Academic and Research Collaboration Between Jiangsu University and University of Niš, као и споразума између Универзитета Јиангсу, Универзитета у Нишу и Филозофског факултета у Нишу. Потписане измене и допуне буџети чине саставни део измена и допуна Финансијског плана Факултета за 2024. годину и основ су за његово сачињавање. У складу са тим, измењене су и допуњене следеће позиције у Финансијском плану за 2024. годину које се односе на приходе и расходе средстава која су дозначена од Универзитета Јиангсу (што је у самом плану и назначено):

- 731121 – текуће донације од иностране државе, мења се износ због усклађења са стварним стањем средстава донација која су уплаћена, и сада је износ на наведеној позицији 26.578.524,00 рсд;

- 411100 мења се на износ од 1.679.017,22 рсд, 412100 на износ од 167.901,72 рсд, 412200 на износ од 86.469,39 рсд;

- у оквиру позиције 422100 – трошкови на службеном путу у земљи додаје се износ од 50.000,00, извор финансирања: средства донација Центра Конфучије;

- у оквиру позиције 422200 – трошкови на службеном путу у иностранству додаје се износ од 200.000,00 рсд, извор финансирања: средства донације Центра Конфучије;

- 422411 – опис на „трошкови превоза студената (Филозофијада, Сајам књига, конференција и остало), као и превоз студената за потребе центра Конфучије“, при чему се из сопствених средстава финансира 812.250,00 рсд, а из средстава донације Центра Конфучије 87.750,00 рсд;

- У оквиру позиције 423200 додаје се у опису набавка софвтера Joomla Single Sign-On plugin за потребе централизације корисничких налога, при чему ће се износ од 30.000,00 рсд финансирати из средстава донације Института Конфучије;

- 423400 – мења се опис на „остале медијске услуге – трошкови превоза за потребе промоције центра Конфучије“, као и износ на 990.000 рсд и извор финансирања из средстава донација центра Конфучије;

- 423599 – мења се опис на „трошкови царина, боравишне таксе и слично за потребе центра Конфучије“;

- 423599 – хонорари експертима за потребе активности у оквиру центра Конфучије, мења се износ на 2.560.000,00 рсд;

- додаје се нова позиција 423621 – угоститељске услуге поводом организовања различитих догађаја центра Конфучије – износ 600.000,00 рсд, извор финансирања донација центра Конфучије;

- 423711 – мења се опис на „репрезентација, промо материјал, цветни аранжмани, декорације и слично за потребе церемоније инаугурације и остале потребе центра Конфучије“, и мења се износ на 990.000,00 рсд;

- 423911 – организација догађаја за потребе центра Конфучије, мења се износ на 990.000,00 рсд;

- мења се конто са 423599 на 423900 за позицију – учешће кинеза на скуповима (котизација, превоз, смештај...) за потребе центра Конфучије, и мења се на износ од 990.000,00 рсд;

- мења се конто са 423599 на 423900 за позицију – трошкови транспорта (авион, такси, ауто, путарина...) за потребе Центра Конфучије, и мења се износ на 1.050.07,00 рсд;

- 425110 – радови на реновирању мултимедијалне учионице за центар Конфучије, канцеларије „Кинески кутак“ и стана Факултета на Булевару Немањића, усклађује се износ са износом који је реализован према уговору о јавној набавци која је спроведена на износ од 2.522.250,00 рсд, при чему је разлика средстава прерасподељена на остале потребе центра Конфучије које су разложене у изменема и допунама плана;

- 425119 – позиција на име радова на уређењу простора за церемонију инаугурације (осветљење и слично), мења се конто на 425229 и мења се опис - радови на уређењу простора за церемонију инаугурације и остале догађаје центра Конфучије (озвучење, осветљење и слични радови);

- додаје се нова позиција 425191 – уређење дворишта поводом церемоније инаугурације, Дана отворених врата, као и осталих догађаја у режији центра Конфучије, износ 240.000.00 рсд, извор финансирања средства донације центра Конфучије;

- 426100 – канцеларијски материјал за потребе центра Конфучије, мења се износ на 60.000,00 рсд;

- 482191 – остали порези, мења се износ на 619.733,00 рсд;

- 4211 – трошкови платног промета, додаје се износ од 84.570,00 рсд који ће се финансирати из средстава донације Центра Конфучије;

- 512200 – набавка канцеларијског и школског намештаја за потребе центра Конфучије, усклађује се износ са износом који је реализован према уговору о јавној набавци која је спроведена на износ од 2.340.078,00 рсд, при чему је разлика средстава прерасподељена на остале потребе центра Конфучије које су разложене у изменама и допунама плана;

- 512221 – мења се опис на „рачунарска опрема за потребе науке из средстава Министарства науке, као и за потребе центра Конфучије“, при чему се мењају износи и изповри финансирања, где се 2.400.000,00 рсд финансира из буџета, а 1.400.000,00 из средстава донације центра Конфучије;

- 515120 – позиција „набавка наставних материјала и средстава за Институт Конфучије (књиге и слично)“ брише се;

- додаје се нова позиција 512250 – опрема за домаћинство и угоститељство за потребе центра Конфучије, износ 544.458,00 рсд, извод финансирања донација центра Конфучије.

**2.** Такође су извршене и измене и допуне Финансијског плана 2024. године у оквиру следеће позиције:

* позиција 423910 – остале опште услуге, где се додаје и услуга сечења стабала дворишту Факултета, при чему се мења и износ који се финансира из сопствених средстава Факултета на 2.363.000,00 рсд.

III

Предлог измена и допуна Финансијског плана 2024. године из из претходних тачака објавити на интернет презентацији Факултета у року од 10 дана од дана усвајања, у складу са чланом 8. став 3. Закона о буџетском систему.

IV

За извршење Финансијског плана овлашћује се декан Факултета у складу са чланом 71. Закона о буџетском систему и чланом 70. Статута Филозофског факултета у Нишу.

V

Одлуку о усвајању Финансијског плана за 2024. годину доставити Финансијској служби, продекану за финансије и архиви Факултета.

**Образложење**

Након дозначених средстава од стране Универзитета Јиангсу Републике Кине, а на основу потписаних Буџета 1 и Буџета 2, као и усвојеног Финансијског плана 2024. године, кренуло се у реализацију планираних активности. Током одвијања различитих активности у циљу промоције Центра Конфучије, било је потребно ускладити буџет и Финансијски план за 2024. годину, како би се могле и даље несметано одвијати активности за потребе Центра Конфучије. У том смислу је између представника Центра Конфучије од стране Универзитета Јиангсу и представника Центра Конфучије од стране Филозофског факултета у Нишу потписан документ који подразумева измене и допуне претходно потписаних буџета, где се расположива средства у датом тренутку прерасподељују на начин да буду утрошена за планиране активности на најефикасинији могући начин. Потписане измене и допуне буџета чине основ за измену и допуну Финансијског плана за 2024. годину.

Поред тога, Финансијски план за 2024. године је неопходно изменити у смислу тачке 2. ове одлуке јер је Факултет добио упозорење од суседне средње школе о ризицима који постоје и о последицама које би се могле догодити, па је у том смислу неопходно приступити наведеној набавци.

Усклађивање Финансијског плана ће се вршити и на основу других промена у финансијском пословању које би то условиле.

НАСТАВНО-НАУЧНО ВЕЋЕ ФАКУЛТЕТА

Број:\_\_\_\_\_\_\_\_\_\_

Датум: 16.09.2024. године

ПРЕДСЕДНИК НАСТАВНО-НАУЧНОГ ВЕЋА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Наталија Јовановић